Roje Gargadenneg

Roje Gargadenneg (Roger Gargadennec e marilh an ti-kêr), ganet d'an 21 a viz Du 1924 e Pontekroaz, ha marvet eno ivez d'an 20 a viz Eost 2005, a oa ur skrivagner brezhonek ha gallek. Troet e voe e labourioù war-du istor ha modoù bevañ en e gêr hag en trowardroioù. Ur rezistant emgannour e voe e 1944.

 Buhez 
Eus Pontekroaz e oa e familh. Dimeziñ a reas gant Anna-Vari Bolzer hag a c'hanas tri mab hag ur verc'h dezho. Perzh a gemeras en emgannoù ar Gompagnunezh Surcouf evit tagañ al lu alaman a voe war-nes kuitaat ar bastell-vro en ul lestrañ en ouf Lezwenn (Poullann) e miz Eost 1944.

Rediet da vont da glask labour e Pariz e reas ur remziad klok er gompagnunezh Air France e-lec'h ma kejas gant Yann Kerlann ha ma kemeras perzh en obererezhioù Kêr-Vreizh ivez. Desket en doa rusianeg ha chom a reas ur pennadig amzer o labourat e Moskov. Diouzh-se e kavas tu da lakaat war wel danevell ar veaj a voe graet gant Vladimir Lenin da Logivi-Lannuon e penn kentañ an 20vet kantved.

 Istorour Pontekroaz hag un nebeud fedoù istorel 
Un den a enklask war istor e bastell-vro e oa, met ne zeuas ket a-benn d'he sammañ e levrioù. Pennadoù en doa skrivet, e galleg koulz hag e brezhoneg hag e 1964 ec'h embannas "Monographie sommaire de Pont-Croix"Unstudienn verr war Pontekroaz. e-barzh Bulletin de la Société archéologique du FinistèreBulletin de la SAF, niv. XC, 1964, p. p. 63-105..

 Dastumer gerioù, sonioù ha kontadennoù 
Ken entanet e oa gant istor ha modoù buhez e vammvro vihan ma eztaolas alies un het war savadur mirdi ar C'hab. Ur mirdi bihan a voe staliet e toull-bac'h kozh Pontekroaz, bet Ti ar Varkizelezh en a-raok hag e c'hellas reiñ kuzulioù evit hen ober.

Enrollet en doa sonioù ha kontadennoù e brezhoneg, met ne voent ket embannet gant aozadurioù ar glad. Un teskad kontadennoù troet e brezhoneg gantañ a voe embannet.

 Embannadennoù
 Monographie sommaire de Pont-Croix. E-barzh Bulletin de la Société archéologique du Finistère, 1964
 Contes du Cap-Sizun, 1973. Adembannet e 1978 gant Maisonneuve et Larose.
 Gerioù ha troioù-lavar dastumet e Pontekroaz. E-barzh Hor Yezh, niv. 167/168, niv.169, 1986.
 Pont-Croix, une des plus belles halles de la province sous le pic des démolisseurs. E-barzh  Les Cahiers de l'Iroise, 1987.

 Levrlennadurezh 
 Skrid mortuaj : Bernez an Nail, Disparition de Roger Gardennec, résistant, écrivain, historien et militant défenseur du breton, Agence Bretagne Presse, 28 Eost 2005.

 Liammoù diavaez 
 Roger Gargadennec war lec'hienn ar Bibliothèque Nationale de France

 Notennoù ha daveennoù 

Rummad:Skrivagnerien vrezhonek an XXvet kantved
Rummad:Rezistanted Breizh
Rummad:Breizhiz e Pariz en XXvet kantved
Rummad:Ganedigezhioù 1924
Rummad:Marvioù 2005